Terminology (original version)

คำศัพท์ต่างๆในจักรวาลของ Checkmate (original version)
 * ดัมมี่ (Dummy) คือปัญญาประดิษฐ์ (AI) หรือตัวละครที่ไม่มีผู้เล่นที่เป็นมนุษย์ควบคุมอยู่ ที่ถูกสร้างขึ้นมาภายในเกม มักใช้ในฐานะบททดสอบของนักเรียนที่ต้องการจะสอบเข้ามาในหลักสูตร Checkmate ของโรงเรียนต่างๆ
 * สมุดประจำตัวนักเรียน (Student datapad) คืออุปกรณ์อิเล็กทรอนิกส์ที่มีลักษณะคล้ายเครื่องคอมพิวเตอร์ขนาดพกพา นอกจากจะทำหน้าที่เป็นบัตรประจำตัวนักเรียนแล้วยังมีฟังก์ชันต่างๆมากมาย โดยหลักๆแล้วมักจะถูกใช้ในลักษณะของสมุดจดเลคเชอร์ที่สามารถบันทึกข้อมูลได้มากกว่าพันล้านหน้า และใช้ในการเล่นอินเตอร์เน็ตทั่วๆไปเป็นส่วนใหญ่ นอกจากนี้ยังสามารถใช้เล่นเกม Checkmate นอกสถานที่ได้อีกด้วยเพียงแต่ไม่เป็นที่นิยมนัก เพราะจำเป็นต้องพกอุปกรณ์ VR ไปด้วย
 * อุปกรณ์ VR (VR device) ในที่นี้จะหมายถึงอุปกรณ์ VR แบบพิเศษสำหรับเกม Checkmate โดยเฉพาะ ที่มีความสามารถในการจำลองการเล่นเกมได้อย่างสมจริงที่สุด สามารถถ่ายทอดประสาทสัมผัสทั้งห้าของผู้เล่นไปสู่เกมได้
 * ตัวหมากทรงอานุภาพ (Mighty Pieces) คือชื่อเรียกของนักเรียนในหลักสูตร Checkmate ที่มีความสามารถอยู่ในห้าอันดับแรกของโรงเรียน ดูเพิ่มเติมได้ที่ Mighty Pieces